turjo4nis/wikipedia-bn-dump-20250701 huggingface dataset:
ঘড়িয়ালডাঙ্গা ইউনিয়ন

ঘড়িয়ালডাঙ্গা ইউনিয়ন রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন। এই ইউনিয়নে ৯টি ওয়ার্ড, ১৪টি মৌজা, ৩১টি গ্রাম এবং ১১১টি পাড়া রয়েছে।

ভৌগোলিক অবস্থান

ভৌগোলিক অবস্থান 
ঘড়িয়ালডাঙ্গা ইউনিয়নের পূর্ব দিকে রাজারহাট উপজেলা, দক্ষিণ - পশ্চিম দিকে তিস্তা নদী, উত্তরদিকে লালমনিরহাট জেলা এবং দক্ষিণ -দিকে বিদ্যানন্দ ইউনিয়ন অবস্থিত। ১নং ঘড়িয়ালডাংগা ইউনিয়ন মধ্য স্থানে অবস্থিত, ইউনিয়নে পূর্ব দক্ষিনে শেষ প্রান্তে বাবুর বাজার এবং পূর্ব উত্তরে মোস্তফির বাস ষ্ট্যান্ট।

ইউনিয়ন পরিষদের অবস্থান 

ইউনিয়নটি কুড়িগ্রাম জেলাধীন রাজারহাট উপজেলা থেকে ০৬ কি.মি. পশ্চিমে লালমনিরহাট-রংপুর-গাইবান্ধা জেলার সীমানা ঘেষে অবস্থিত। পরিষদটি ঘড়িয়ালডাঙ্গা ইউনিয়নের পশ্চিম দেবত্তর মৌজার কাশেম বাজারের ভিতর দিয়ে ১৯০ মিটার দক্ষিণ দিকে অবস্থিত। কুড়িগ্রাম জেলার দুইটি ইউনিয়ন মডেল ইউনিয়ন নামে ঘোষণা করা হয় তার মধ্যে ঘড়িয়ালডাঙ্গা ইউনিয়ন মডেল হিসাবে প্রতিষ্ঠিত হয়েছিল।

খাল ও নদ-নদী 
ইউনিয়নের দক্ষিণ-পশ্চিম দিক ঘেষে দক্ষিণে ০৫ কি.মি. তিস্তা নদী প্রবাহিত। পশ্চিম সীমান্তে তিস্তা সড়ক সেতু ও তিস্তা রেল সেতু অবস্থিত। বর্ষাকালে তিস্তা নদীর উত্তর দিক (ভারত) থেকে নেমে আসা পাহাড়ী ঢলে বন্যায় দু কুল প্লাবিত হয়। প্রতি বছর অনেক ঘর-বাড়ি ও জমি নদীর জলের সাথে বিলিন হয়ে যায়। এছাড়া এখানে ঘড়িয়াল ডাঙ্গা বিল নামক প্রায় ১ কি.মি দৈর্ঘ্যর ধনুক আকৃতির একটি বিল রয়েছে।

বর্তমান ও প্রাক্তন পরিষদ 

১৯৯৭-২০০৩
২০০৩-২০১১

 ২০১১-২০১৬

 ২০১৬-২০২১ 

 ২০২১- বর্তমান

পরিসংখ্যান
 গ্রাম ও জনসংখ্যা

 ভূমি

 অন্যান্য তথ্যাদি

শিক্ষা প্রতিষ্ঠান 
 প্রাথমিক বিদ্যালয় ১৯ টি
 মাধ্যমিক বিদ্যালয় ৫ টি
 কলেজ ২টি
 মাদ্রাসা ৪টি

প্রাথমিক বিদ্যালয়  
 খিতাব খাঁ সরকারী প্রাথমিক বিদ্যালয়
 নামা ভরট সরকারী প্রাথমিক বিদ্যালয়
 রাজমোহন সরকারী প্রাথমিক বিদ্যালয়
 সুলতান বাহাদুর মিঞা পাড়া সরকারি প্রাথমিক বিদ্যালয়
 বাঘ আছড়া সরকারি প্রাথমিক বিদ্যালয়
 শরিষা বাড়ি হাট প্রাথমিক বিদ্যালয়
 গতিয়াশাম সরকারী প্রাথমিক বিদ্যালয়
 পাটোয়ারি পাড়া সরকারী প্রাথমিক বিদ্যালয়
 পুটিকাটা সরকারি প্রাথমিক বিদ্যালয়
 বানছার হাট স-খা-না প্রাথমিক বিদ্যালয়
 ঘড়িয়ালডাঙ্গা সরকারী প্রাথমিক বিদ্যালয়
 সিংগার ডাবড়ীহাট সরকারী প্রাথমিক বিদ্যালয়
 কিসামত নাখেন্দা রেজিঃ বে-সরকারী প্রাথমিক বিদ্যালয়
 কমলাগঞ্জ রেজি প্রাথমিক বিদ্যালয়
 চায়না বাজার সরকারী প্রাথমিক বিদ্যালয়
 বাড়াই পাড়া সরকারি প্রাথমিক বিদ্যালয়
 খামার সরকারি প্রাথমিক বিদ্যালয়
 কিসামত গোবধা সরকারী প্রাথমিক বিদ্যালয়
 চর খিতাব খাঁ সরকারি প্রাথমিক বিদ্যালয়
মাধ্যমিক বিদ্যালয় ও কলেজ
 সিংগার ডাবড়ী হাট বহুমূখী উচ্চ বিদ্যালয় ও কলেজ
 সিংগারডাবড়ী হাট মহাবিদ্যালয়
 সিংগার ডাবড়ী হাট আদর্শ বালিকা উচ্চ বিদ্যালয়
 সরকার বাড়ী উচ্চ বিদ্যালয়
 ঘড়িয়ালডাঙ্গা উচ্চ বিদ্যালয়
 ভীমশর্মা উচ্চ বিদ্যালয়

অন্যান্য প্রতিষ্ঠান 
 সিংগারডাবড়ীহাট বহুমুখী সমবায় সমিতি লিমিটেড
 রাজশাহী কৃষি উন্নয়ন ব্যাংকক, সিংগারডারড়ীহাট শাখা

দর্শনীয় স্থান
 কোটেশ্বর শিব মন্দির
 ঘড়িয়ালডাঙ্গা জমিদার বাড়ি
 ঘড়িয়াল ডাঙ্গা বিল
 তিস্তা নদী

উল্লেখযোগ্য ব্যক্তিত্ব 

 বাদল খন্দকার (চলচ্চিত্র পরিচালক ও প্রযোজক)

আরও দেখুন
 নজিমখাঁন ইউনিয়ন
 রাজারহাট উপজেলা

তথ্যসূত্র

বহিঃসংযোগ

 

রাজারহাট উপজেলার ইউনিয়ন
থিমিস্টো (প্রাকৃতিক উপগ্রহ)

থিমিস্টো (ইংরেজি: Themisto; ) বা  (ইংরেজি: ) হল বৃহস্পতির একটি অগ্রমুখী অনিয়তাকার উপগ্রহ। ১৯৭৫ সালে আবিষ্কারের পর এটি হারিয়ে যায়। ২০০০ সালে এটি পুনরাবিষ্কৃত হয়।

আবিষ্কার ও নামকরণ 

থিমিস্টো উপগ্রহটি ১৯৭৫ সালের ৩০ সেপ্টেম্বর চার্লস টি. কোয়াল ও এলিজাবেথ রোমার কর্তৃক প্রথম আবিষ্কৃত হয়। সেই বছর ৩ অক্টোবর সেই আবিষ্কারের কথা ঘোষিত হয় এবং উপগ্রহটি চিহ্নিত হয়  (ইংরেজি: ) নামে। যদিও সেই সময় এই উপগ্রহটির কক্ষপথ সুনিশ্চিতকরণের উপযোগী যথেষ্ট পর্যবেক্ষণ চালিয়ে যাওয়া হয়নি এবং পরবর্তীকালে উপগ্রহটি হারিয়ে যায়।  (আরও দেখুন: হারানো গৌণ গ্রহ)

১৯৮০-এর দশকে জ্যোতির্বিজ্ঞান পাঠ্যপুস্তকগুলিতে পাদটীকার আকারে থিমিস্টোর কথা উল্লেখ করা হত। তারপর ২০০০ সালে একটি আপাতভাবে নতুন উপগ্রহ আবিষ্কার করেন স্কট এস. শেপার্ড, ডেভিড সি. জেউইট, ইয়াঙ্গা আর. ফার্নান্ডেজ ও ইউজিন এ. ম্যানিয়ার। এটিকে অভিহিত করা হয়  (ইংরেজি: ) নামে। অনতিকালের মধ্যেই বিজ্ঞানীরা নিশ্চিত হলেন যে এই উপগ্রহটিই ১৯৭৫ সালে আবিষ্কৃত সেই উপগ্রহ। ২০০০ সালের ৬ অগস্ট ব্রেট জে. গ্ল্যাডম্যান, জন জে. ক্যাভেলার্স, জ্যঁ-মার্ক পেতিত, হান্স শোল, ম্যাথিউ জে. হোলম্যান, ব্রায়ান জি. মার্সডেন, ফিলিপ ডি. নিকোলসন ও জোসেফ এ. বার্নসের একটি দল একটি পর্যবেক্ষণ চালিয়েছিলেন। পর্যবেক্ষণটির কথা মাইনর প্ল্যানেট সেন্টারে প্রতিবেদনের আকারে জানানো হলেও তা আইএইউ সার্কুলার (আইএইউসি) হিসেবে প্রকাশিত হয়নি। স্কট এস. শেপার্ড প্রমুখের পর্যবেক্ষণটি তৎক্ষণাৎ এই পর্যবেক্ষণের সঙ্গে পরস্পর সম্পর্কযুক্ত করানো হয়।

২০০২ সালের অক্টোবর মাসে প্রাতিষ্ঠানিকভাবে এই উপগ্রহটি গ্রিক পুরাণের নদীদেবতা ইনাকাসের কন্যা তথা দেবরাজ জিউসের (জুপিটার) প্রেমিকা থিমিস্টোর নামে এই উপগ্রহটির নামকরণ করা হয়।

বৈশিষ্ট্যসমূহ 

থিমিস্টোর কক্ষপথটি বিশেষভাবে লক্ষণীয়। বৃহস্পতির অধিকাংশ প্রাকৃতিক উপগ্রহ এক-একটি স্বতন্ত্র গোষ্ঠীবদ্ধ অবস্থায় বৃহস্পতিকে প্রদক্ষিণ করলেও থিমিস্টোর কক্ষপথ কোনও গোষ্ঠীর অন্তর্ভুক্ত নয়। এই উপগ্রহটি গ্যালিলীয় উপগ্রহসমূহ ও হিমালিয়া গোষ্ঠী নামে পরিচিত অগ্রমুখী অনিয়তাকার উপগ্রহের প্রথম প্রথম গোষ্ঠীর মধ্যপথে অবস্থিত।

থিমিস্টোর ব্যাস প্রায় ৮ কিলোমিটার (৫ মাইল)। এই উপগ্রহের অ্যালবেডো আনুমানিক ০.০৪। এই তথ্যগুলি বিশ্লেষণ করে জানা গিয়েছে থিমিস্টোর পৃষ্ঠতলের আয়তন ২০০ থেকে ৩৮০ বর্গকিলোমিটারের মাঝামাঝি।

তথ্যসূত্র

বহিঃসংযোগ 
 ডেভিড জেউইটের পৃষ্ঠাসমূহ
 বৃহস্পতির জ্ঞাত উপগ্রহসমূহ  (স্কট এস. শেপার্ড লিখিত)

বৃহস্পতির উপগ্রহ
অনিয়তাকার উপগ্রহ
চার্লস টি. কোয়ালের আবিষ্কার
স্কট এস. শেপার্ডের আবিষ্কার
১৯৭৫-এ আবিষ্কৃত জ্যোতির্বৈজ্ঞানিক বস্তু
২০০০১১২১
অনিয়মিত প্রাকৃতিক উপগ্রহ
নিজাম উদ্দীন আহমেদ

নিজাম উদ্দীন আহমেদ ( ৯ ডিসেম্বর ১৯৯০) বাংলাদেশের বরগুনা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৫ ও বরগুনা-৩ আসনের সংসদ সদস্য ছিলেন।

প্রাথমিক জীবন 
নিজাম উদ্দীন আহমেদ  সালে বরগুনা জেলা আমতলী উপজেলার কুকুয়া ইউনিয়নে জন্মগ্রহণ করেন। তার স্ত্রী জাকিয়া এলিচ আমতলী উপজেলা আওয়ামী লীগের সহসভাপতি।

রাজনৈতিক জীবন 
নিজাম উদ্দীন আহমেদ আইনজীবী ও মুক্তিযুদ্ধের সংগঠক ছিলেন। তিনি বরগুনা জেলা আওয়ামীলীগের সভাপতি ছিলেন। স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৫ আসন থেকে সংসদ সদস্য নির্বাচিত হন। এর পর তিনি ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরগুনা-৩ আসন থেকে পুনরায় সংসদ সদস্য নির্বাচিত হন।

মৃত্যু 
নিজাম উদ্দীন আহমেদ ৯ ডিসেম্বর ১৯৯০ সালে ঢাকার ইঞ্জিনিয়ারিং ইনস্টিটিউটের সামনে সড়ক দূর্ঘটনায় মৃত্যুবরণ করেন।

তথ্যসূত্র 

১৯৪০-এর দশকে জন্ম
১৯৯০-এ মৃত্যু
বরগুনা জেলার রাজনীতিবিদ
বরগুনা জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
তৃতীয় জাতীয় সংসদ সদস্য
১৯৪৮-এ জন্ম
বাংলাদেশ কৃষক শ্রমিক আওয়ামী লীগের রাজনীতিবিদ
এম এম নওয়াব আলী

এম এম নওয়াব আলী বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-১০ আসনের সংসদ সদস্য ছিলেন।

প্রাথমিক জীবন 
এম এম নওয়াব আলী খুলনা জেলা জন্মগ্রহণ করেন।

রাজনৈতিক জীবন 
এম এম নওয়াব আলী ক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১০ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
খুলনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
নানুতা

নানুতা ভারতের উত্তর প্রদেশের সাহারানপুর জেলার একটি শহর ও নগর পঞ্চায়েত। এটি সাহারানপুর-দিল্লি মহাসড়কের পাশে অবস্থিত। এটি সাহারানপুর শহর থেকে ৩২ কি.মি. দূরে ও দিল্লি-সাহারানপুর রাস্তার শামলি থেকে সাহারানপুরের দিকে ৩৫ কি.মি. দূরত্বে অবস্থিত। এই শহরটির কেন্দ্রীয় বাজার মশলাদার এবং সুস্বাদু পথ খাবারের জন্য বিখ্যাত।

জনসংখ্যাতত্ত্ব 
২০১১ সালের ভারতের জনশুমারি অনুযায়ী, নানুতার জনসংখ্যা ২২,৫৫১ জন, যার মধ্যে পুরুষ ৫২.৫৩% ও মহিলা ৪৭.৪৬%। নানুতার গড় স্বাক্ষরতার হার ৬৮.২৬%, যা জাতীয় স্বাক্ষরতার হার ৭৪.০৪% থেকেও কম। পুরুষদের স্বাক্ষরতার হার ৭৫.৮৪% এবং মহিলাদের ৫৯.৯%। নানুতায় ৬ বছরের নিচে জনসংখ্যার হার ১৪.৫১%। নানুতা এবং সংলগ্ন গ্রামগুলোতে রোর এবং রাজপুত সম্প্রদায়ের লোকদের বসবাস রয়েছে।

শিক্ষা 

 ইমাম বরগাহ সৈয়দ আসাদ আলী চত্ত 
 গুরুদ্বার মহিলা বিদ্যালয়  
 কিষাণ সেবক ইন্টার কলেজ 
 হর্ষ আধুনিক পাবলিক স্কুল 
 বিএসএম ডিগ্রি কলেজ 
 বিএসএম গ্লোবাল স্কুল 
 হুকুম সিং গার্লস ডিগ্রি কলেজ 
 গ্রিন ফিল্ড একাডেমি 
 ব্রাইট হোম পাবলিক স্কুল 
 সরকারী ডিগ্রি কলেজ (রাজকিয়া মহাবিদ্যালয়) 
 রেডিয়েন্ট পাবলিক স্কুল 
 চন্দর সান কনভেন্ট একাডেমি 
 হলি হোম পাবলিক স্কুল

উল্লেখযোগ্য ব্যক্তিত্ব 
 মামলুক আলী নানুতুবি –– দেওবন্দ আন্দোলনের পুরোধা ( ১৭৮৯ — ১৮৫১)
 মুহাম্মদ কাসেম নানুতুবি –– দারুল উলুম দেওবন্দের প্রতিষ্ঠাতাদের প্রধান ( ১৮৩২ — ১৮৮০ )
 মুহাম্মদ ইয়াকুব নানুতুবি –– দারুল উলুম দেওবন্দের সহকারী প্রতিষ্ঠাতা ( ১৮৩৩ — ১৮৮৪ )
 মুহাম্মদ মুনির নানুতুবি –– দারুল উলুম দেওবন্দের ৭ম আচার্য

তথ্যসূত্র 

সাহারানপুর জেলার শহর ও নগর
আব্দুর রাজ্জাক মুকুল

আব্দুর রাজ্জাক মুকুল যিনি মুকুল মিয়া নামে পরিচিত ছিলেন। বাংলাদেশের পাবনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৭ আসনের সংসদ সদস্য ছিলেন।

প্রাথমিক জীবন 
আব্দুর রাজ্জাক মুকুল পাবনা জেলার শাহজাদপুরে জন্মগ্রহণ করেন। তার ভাই পাবনা-৫ আসনের সাবেক সংসদ সদস্য ও মুক্তিযোদ্ধা রফিকুল ইসলাম বকুল।

রাজনৈতিক জীবন 
আব্দুর রাজ্জাক মুকুল মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৭ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
গণতান্ত্রিক কঙ্গো প্রজাতন্ত্রের প্রদেশ

গণতান্ত্রিক কঙ্গো প্রজাতন্ত্রে বর্তমানে পঁচিশটি প্রদেশ রয়েছে।  রাজধানী কিনশাসা শহর প্রশাসনিকভাবে একটি প্রদেশের সমতুল্য।

তালিকা

ইতিহাস 
বেলজিয়াম ১৯০৮ সালের নভেম্বরে যখন বেলজিয়াম কঙ্গোকে উপনিবেশ হিসাবে সংযুক্ত করেছিল তখন প্রাথমিকভাবে এটি ২২ টি জেলা নিয়ে সংগঠিত হয়েছিল। পশ্চিমা দশটি জেলা সরাসরি প্রধান ঔপনিবেশিক সরকার কর্তৃক পরিচালিত হতো এবং উপনিবেশের পূর্ব অংশটি দুটি উপ-সরকারের অধীনে পরিচালিত ছিল: আটটি উত্তর-পূর্ব জেলা ওরিয়েন্টেল প্রদেশ গঠন করেছিল এবং চারটি দক্ষিণ-পূর্বাঞ্চলীয় জেলা কাটাঙ্গা গঠন করেছিল। ১৯১৯ সালে উপনিবেশটিতে চারটি প্রদেশ গঠন করা হয়েছিল:

 কঙ্গো-কসাই (পাঁচটি দক্ষিণ-পশ্চিমাঞ্চলীয় জেলা), 
 ইকতুর (পাঁচটি উত্তর-পশ্চিম জেলা), 
 ওরিয়েন্টেল প্রদেশ এবং কাটাঙ্গা (পূর্বের সহ-সরকার)। 

১৯৩২ সালে উপনিবেশটি ছয়টি প্রদেশে পুনর্গঠিত হয়েছিল। প্রথমদিকে তাদের রাজধানী শহরগুলির নামে নামকরণ করা হয়েছিল, তবে ১৯৪৭ সালে আঞ্চলিক নাম গ্রহণ করা হয়েছিল। 

বেলজিয়াম কঙ্গো ১৯৬০ সালেকঙ্গো প্রজাতন্ত্র নামে একটি স্বাধীন দেশে পরিণত হয়েছিল । ১৯৬৩ সাল নাগাদ দেশটি ঔপনিবেশিক শাসনে মূল ২২টি জেলায় অনুরূপ ২১টি প্রদেশ (অনানুষ্ঠানিকভাবে provincettes) এবং রাজধানী লিওপল্ডভিল শহর গঠন করা হয়। ১৯৬৬ সালে ২১ provincettes কে আটটি প্রদেশে ভাগ করা হয় এবং রাজধানীর নাম কিনশাসা দেওয়া হয়। 

১৯৭১ সালে দেশটির নাম পরিবর্তন করে জায়ার রাখা হয় এবং তিনটি প্রদেশেরও পুনরায় নামকরণ করা হয়েছিল। ১৯৭৫ সালে রাজধানী কিনশাসা একটি প্রদেশের মর্যাদা লাভ করে। ১৯৮৮ সালে কিভু প্রদেশ তিনটি ভাগে বিভক্ত হয়েছিল। ১৯৯৭ সালে দেশটির নাম গণতান্ত্রিক কঙ্গো প্রজাতন্ত্র নামকরণ করা হয়েছিল এবং ১৯৭১ সালে যে তিনটি প্রদেশের নাম পরিবর্তন করা হয়েছিল তারা পূর্বের নামটি প্রত্যাহার করে নিয়েছিল বা অন্য নাম নিয়েছিল। 

২০০৬ সালে গৃহীত গণতান্ত্রিক কঙ্গো প্রজাতন্ত্রের সংবিধানের ২য় অনুচ্ছেদে একটি আঞ্চলিক সংগঠনকে পূর্ববর্তী প্রদেশ এবং মূল ঔপনিবেশিক জেলাগুলির অনুরূপ ২৬ টি প্রদেশে নির্দিষ্ট করা হয়েছে । নতুন সংবিধান ঘোষণার তিন বছরের মধ্যে পুনর্গঠন কার্যকর হওয়ার কথা ছিল, তবে অগ্রগতি ধীর ছিল।  ২০০৭ সালের অক্টোবরে বিকেন্দ্রীকরণ মন্ত্রী ডেনিস কালুম নুম্বি জাতীয় সংসদে বিকেন্দ্রীকরণের জন্য একটি বিল উপস্থাপন করেন। ২০১০ সালের অক্টোবরে ক্ষমতাসীন এএমপি জোটের এক সম্মেলনে প্রবন্ধ ২২৬ এর সংশোধনের প্রস্তাব করা হয়েছিল যাতে বর্তমান ১১ টি প্রদেশ থেকে ২৬ টি প্রদেশ গঠনের মাধ্যমে পরিবর্তনের জন্য আরও সময় দেওয়া যায়।  ২০১৫ সালের ৯ই জানুয়ারী জাতীয় সংসদ দেশের নতুন প্রশাসনিক বিভাগগুলির বিষয়ে একটি আইন পাস করেছে, যার মতে ১২মাসের মধ্যে নতুন প্রদেশ স্থাপন করা উচিত।

মানচিত্র

ঐতিহাসিক এবং বর্তমান প্রদেশগুলির মধ্যে আনুমানিক সাদৃশ্য

আরও দেখুন 

 গণতান্ত্রিক প্রজাতন্ত্রের কঙ্গোর প্রশাসনিক বিভাগগুলির ইতিহাস (ফরাসি) 
 গণতান্ত্রিক কঙ্গোর প্রজাতন্ত্রে প্রাদেশিক গভর্নরের তালিকা 
 কঙ্গোর গণতান্ত্রিক প্রজাতন্ত্রের প্রাদেশিক গভর্নরের তালিকাগুলি 
 মানব উন্নয়ন সূচক দ্বারা গণতান্ত্রিক কঙ্গো প্রজাতন্ত্রের প্রদেশগুলির তালিকা 
 গণতান্ত্রিক কঙ্গো প্রজাতন্ত্রের জেলাগুলি 
 বেলজিয়ান কঙ্গো জেলা 
 গণতান্ত্রিক কঙ্গো প্রজাতন্ত্রের অঞ্চলসমূহ 
 আইএসও 3166-2: সিডি

তথ্যসূত্র

গ্রন্থাগার 

 
  

দেশের প্রথম স্তরের প্রশাসনিক উপবিভাগ
আফ্রিকার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
অবচিত চিত্র সিনট্যাক্স ব্যবহার করা পাতা
ফরাসি ভাষার লেখা থাকা নিবন্ধ
রুয়ান্ডার প্রদেশ

রুয়ান্ডার প্রদেশগুলি (কিনারওয়ান্দা: ইন্টারা) জেলা (আকারেরে) এবং পৌরসভায় বিভক্ত (উমুজি)।  ২০০৬ সালের ১লা জানুয়ারির আগে রুয়ান্ডা ১২টি প্রদেশের সমন্বয়ে গঠিত ছিল। রুয়ান্ডার সরকার ১৯৯৪ সালে টুটসি গণহত্যা থেকে উদ্ভূত সমস্যাগুলির সমাধানের লক্ষ্যে নতুন প্রদেশ স্থাপনের সিদ্ধান্ত নিয়েছিল। 

প্রথম লক্ষ্যটি ছিল ক্ষমতার বিকেন্দ্রীকরণ করা। ধারণা করা হয়েছিল যে গণহত্যাটির একটি কারণ ছিল রুয়ান্ডার সরকারের কেন্দ্রীভূত পরিচালনা ব্যবস্থা। নতুন প্রদেশগুলির বিভাজন আগের ১২টির তুলনায় অধিক বহুজাতিক যা জাতিগত বিভাজনকে দুর্বল করতে সহায়তা করে। অবশেষে, নতুন প্রদেশগুলিতে গণহত্যার ঘটনাগুলির সাথে পূর্ববর্তী ১২টির মতো কোনো সংযুক্তি নেই।

২০০২ অবধি প্রদেশগুলিকে প্রিফেকচার (পেরেফেগিটুরা) বলা হতো।

প্রদেশসমূহ 
জানুয়ারি ১, ২০০৬ হিসাবে রুয়ান্ডার পাঁচটি প্রদেশ হলো:

প্রাদেশিক জেলা এবং সেক্টর

পূর্বদিকের প্রদেশ

উত্তরের প্রদেশ

পশ্চিমের প্রদেশ

দক্ষিণের প্রদেশ

কিগালি

সাবেক প্রদেশসমূহ 

২০০৬ এর আগে প্রদেশগুলি ছিল:
 বুটারে প্রদেশ 
 বিয়ুম্বা প্রদেশ 
 চিয়াঙ্গুগু প্রদেশ 
 গিকোঙ্গোরো প্রদেশ 
 গিসেনি প্রদেশ 
 গিটারামা প্রদেশ 
 কিবুঙ্গো প্রদেশ 
 কিবুয়ে প্রদেশ 
 কিগালি শহর (১৯৯২ সালে একটি প্রদেশ হিসাবে প্রতিষ্ঠিত) 
 কিগালি-পল্লী প্রদেশ (কিগালি নাগালি) 
 রুহেঙ্গেরি প্রদেশ 
 উমুটারা প্রদেশ (১৯৯৬ সালের আগস্ট মাসে প্রতিষ্ঠিত)

আরও দেখুন 

 রুয়ান্ডার জেলাসমূহ 
 মানব উন্নয়ন সূচকের রুয়ান্ডার প্রদেশগুলির তালিকা 
 জনসংখ্যার ভিত্তিতে রুয়ান্ডা জেলার তালিকা 
 আইএসও 3166-2: আরডাব্লিউ

তথ্যসূত্র

বহিঃসংযোগ 

 স্থানীয় সরকার, সম্প্রদায় উন্নয়ন ও সামাজিক বিষয়ক মন্ত্রণালয় 
 রুয়ান্ডা কম্পাস প্রতিবিম্বিত করতে পুনরায় চিত্রিত, বিবিসি নিউজ, 3 জানুয়ারী 2006

দেশের প্রথম স্তরের প্রশাসনিক উপবিভাগ
আফ্রিকার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
বিপিএল গ্রুপ

ব্রিটিশ ফিজিক্যাল ল্যাবরেটরিজ, বিপিএল লিমিটেড হিসাবে ব্যবসা করে। এটি ভারতীয় ইলেকট্রনিক্স কোম্পানি। এই কোম্পানি স্বাস্থ্যসেবা সরঞ্জাম তৈরি করে। এটি কেরালার পালঘাটে  ১৯৬৩ সালে প্রতিষ্ঠিত হয়েছিল এবং এর সদর দফতরটি কর্ণাটকের বেঙ্গালুরুতে ।

ইতিহাস 
প্রতিরক্ষা বাহিনীর জন্য হিরমেটিকালি সিলড স্পেসিটি প্যানেল মিটার তৈরির একটি সংস্থা হিসাবে কেরালার পালক্কাদে টিপিজি নাম্বার কর্তৃক ১৯৬৩ সালে ল্যাবরেটরিজ প্রতিষ্ঠিত হয়েছিল লাইসেন্স রাজের সময়ে।  নাম্বিয়ার ইউনাইটেড কিংডম এবং মার্কিন যুক্তরাষ্ট্রে কাজ করেছিলেন এবং তিনি ভারতে ফিরে এসে তিনি উচ্চমানের বৈদ্যুতিন পণ্য প্রস্তুতকারী একটি সংস্থা তৈরি করতে চেয়েছিলেন এবং তিনি বিপিএলকে একটি পরিবারের নাম রাখতে চেয়েছিলেন।

বিপিএল প্রাথমিকভাবে ইলেক্ট্রোকার্ডোগ্রাফ এবং রোগী-পর্যবেক্ষণ সিস্টেম অন্তর্ভুক্ত করার জন্য তার চিকিৎসা পণ্য সীমাগুলি প্রসারিত করে।  ১৯৮২ এর এশিয়ান গেমসের পরে, বিপিএল আরও পরিসর বাড়িয়ে রঙিন টেলিভিশন এবং ভিডিও ক্যাসেট রেকর্ডার এবং পরে রেফ্রিজারেটর, ব্যাটারি এবং অন্যান্য গ্রাহক বৈদ্যুতিক সরঞ্জাম প্রস্তুত করে। 

কোম্পানির সদর দফতরটি ব্যাঙ্গালোরের চার্চ স্ট্রিটের ডায়নামিক হাউসে স্থানান্তরিত করা হয়।  মেডিকেল ইলেক্ট্রনিক্স থেকে এটি ভোক্তা ইলেকট্রনিক্স, টেলিযোগাযোগ এবং বৈদ্যুতিক উপাদানে বিস্তৃত হয়েছিল।

কর্মক্ষমতা 
বিপিএল লিমিটেডের মোট লোকসান হয়েছে              অর্থবছরের দ্বিতীয় প্রান্তিকে       এর মোট বিক্রয়কালে,  অর্থবছরের দ্বিতীয় প্রান্তিকের          । অপারেটিং লোকসান হয়েছে               ।

সানিয়োর সাথে যৌথ উদ্যোগ 
বিপিএল গ্রুপ এবং জাপানি ইলেকট্রনিক্সের প্রধান সানিয়ো বৈদ্যুতিক সংস্থা লিমিটেড তাদের ৫০:৫০ যৌথ উদ্যোগ আনুষ্ঠানিকভাবে যাত্রা শুরু করে।

অংশীদা্রেরা, যারা ১৯৮২ সাল থেকে দীর্ঘস্থায়ী সম্পর্ক ভাগ করে নেয়। তাদের পণ্য প্রায় দু'বছর ধরে বাজার থেকে বন্ধ ছিল, কিছুটা কঠিন সময় পার করছিল। ২০০৬ সালে, তারা বাজারে হারিয়ে যায় এবং শেয়ার পুনরুদ্ধার করতে একসাথে আবার কাজ করার সিদ্ধান্ত নেয়।

বিপিএল মেডিকেল টেকনোলজিস 
বিপিএল মেডিকেল টেকনোলজিস ২০১৩ সালে একটি পৃথক সংস্থায় পরিণত হয়। মে ২০১৩ সালে, গোল্ডম্যান শ্যাস  নতুন কোম্পানির ৪৯% পণ্য ক্রয় করে ।

আরো দেখুন 

 লুপ মোবাইল, আগে ছিল বিপিএল মোবাইল।

তথ্যসূত্র

বহিঃসংযোগ 

  
 অফিসিয়াল সার্ভিস প্রোভাইডার / ডিস্ট্রিবিউটর 
 বিপিএল আইকিউ হোম অটোমেশন 

ভারতীয় মার্কা
বহনযোগ্য অডিও প্লেয়ার প্রস্তুতকারক
অপর্যালোচিত অনুবাদসহ পাতা
বেঙ্গালুরু ভিত্তিক কোম্পানি
ভারতের স্বাস্থ্যসেবা কোম্পানি
১৯৬৩-এ প্রতিষ্ঠিত ভারতীয় কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
বাস্ক ফুটবল ফেডারেশন

বাস্ক ফুটবল ফেডারেশন (; , ; এছাড়াও সংক্ষেপে ইএফএফ এবং এফভিএফ নামে পরিচিত) হচ্ছে বাস্ক দেশের ফুটবলের সর্বোচ্চ নিয়ন্ত্রক সংস্থা। এটি রয়্যাল স্প্যানিশ ফুটবল ফেডারেশনের সাথে সংযুক্ত। এই সংস্থাটি ১৯৮৮ সালে প্রতিষ্ঠিত হয়েছে। এই সংস্থার সদর দপ্তর বাস্ক দেশের ওতসারকোয়াগা-তসুরদিনাগায় অবস্থিত।

এই সংস্থা বেশ কয়েকটি লীগ পরিচালনা করে; যার মধ্যে বাস্ক যুব লীগ এবং বাস্ক নারী ফুটবল লীগ, বাস্ক আঞ্চলিক পর্যায়ের ফেডারেশন কাপ উল্লেখযোগ্য। এটি আঞ্চলিকীকরণের মাধ্যমে তেরসেরা দিবিসিওন (পুরুষদের জন্য আয়োজিত চতুর্থ স্তরের স্পেনীয় ফুটবল লীগ) আয়োজন করে থাকে; যদিও দেশের অধিকাংশ অংশের বিপরীতে, বাস্ক দেশের পঞ্চম স্তর অথবা তার নিচের স্তরের লীগগুলো আলাবা, বিস্কে এবং জিপুস্কোয়ার জন্য প্রদেশীয় ফেডারেশনগুলো পৃথকভাবে পরিচালনা করে থাকে।

এই সংস্থা বাস্ক দেশ জাতীয় ফুটবল দলের সকল কার্যক্রম নিয়ন্ত্রণ করে থাকে; উক্ত দলে শুধুমাত্র বাস্ক দেশের খেলোয়াড়ই নয়, বরং নাবারে এবং ফরাসি বাস্ক দেশের অঞ্চলের মতো বাস্ক দেশের নিকটবর্তী অঞ্চলের খেলোয়াড়গণও অংশগ্রহণ করে থাকে। অন্যদিকে, নারী জাতীয় ফুটবল দলের ক্ষেত্রেও একই চিত্র লক্ষ্য করা যায়, তবে বয়সভিত্তিক দল (যারা দেশব্যাপী বিভিন্ন প্রতিযোগিতায় অংশগ্রহণ করে থাকে) এবং উয়েফা আঞ্চলিক কাপের স্পেনীয় পর্যায়ে খেলা বাস্ক অপেশাদার দলে কেবলমাত্র বাস্ক দেশের স্বায়ত্তশাসিত অঞ্চলের খেলোয়াড়গণই অংশগ্রহণ করতে পারে। বর্তমানে বাস্ক ফুটবল ফেডারেশনের সভাপতির দায়িত্ব পালন করছেন লুইস এলুস্তোন্দো এবং সাধারণ সম্পাদকের দায়িত্ব পালন করছেন কেপা আলিসা বিলবাও।

কর্মকর্তা

তথ্যসূত্র

বহিঃসংযোগ
    
 আলাবা ফুটবল ফেডারেশন 
 গিপুস্কোয়া ফুটবল ফেডারেশন 
 বিস্কে ফুটবল ফেডারেশন

বাস্ক ফুটবল ফেডারেশন
স্পেনীয় ফুটবল ফেডারেশন
১৯৮৮-এ স্পেন-এ প্রতিষ্ঠিত
১৯৮৮-এ প্রতিষ্ঠিত ক্রীড়া সংস্থা
বাস্ক দেশ-এ (স্বায়ত্তশাসিত সম্প্রদায়) ফুটবল
২০২০ নারায়ণগঞ্জের মসজিদে বিস্ফোরণ

২০২০ সালের ৪ সেপ্টেম্বর বাংলাদেশের নারায়ণগঞ্জ জেলায় বায়তুস সালাত জামে মসজিদে বিস্ফোরণের ঘটনায় অন্তত ৩৪ জন নিহত এবং অর্ধ শতাধিক মানুষ আহত হন।

বিস্ফোরণ 
মসজিদের মেঝের নিচ দিয়ে যাওয়া পাইপলাইনের ত্রুটির কারণে নিঃসরিত গ্যাস থেকে বিস্ফোরণের ঘটনা ঘটে বলে প্রাথমিকভাবে ধারণা করা হয়। স্থানীয় সময় আনুমানিক ৮:৩০ মিনিটে মসজিদের নিচ তলায় স্থাপিত ছয়টি শীতাতপ নিয়ন্ত্রণ যন্ত্র একত্রে বিস্ফোরিত হয়। ঘটনার পূর্বে মসজিদ এলাকায় বিভ্রাটজনিত কারণে বিদ্যুৎ সরবরাহ বন্ধ ছিল। বিদ্যুৎ সরবরাহ চালুর কারণে শীতাতপ নিয়ন্ত্রণ যন্ত্রে স্ফুলিঙ্গ সৃষ্টি হয়ে থাকতে পারে। আগে থেকে গ্যাস নিঃসরণের কারণে যন্ত্রগুলো বিস্ফোরিত হয়।

তদন্ত
ঘটনার পর গঠিত তদন্ত কমিটিগুলো "লিকেজ হওয়া মিথেন গ্যাস, আবদ্ধ কামরা আর বৈদ্যুতিক লাইনের চেঞ্জ ওভার", এ তিনটি বিষয়কে বিস্ফোরণের নেপথ্য কারণ বলে সিদ্ধান্তে উপনীত হয়।

তদন্তে বলা হয়, ৪ সেপ্টেম্বর সকাল থেকেই মসজিদে গ্যাসের গন্ধ পাওয়া যাচ্ছিল। মসজিদের মুসল্লিরা এশার নামাজের ফরজ আদায় করে অনেকে মসজিদ থেকে বের হয়ে যান। আনুমানিক ৮টা ৪৫ মিনিটের সময় বিদ্যুৎ চলে যায়। এ সময় অনেক মুসল্লি সুন্নতসহ অন্যান্য নামাজ আদায় করছিলেন। মসজিদের মুয়াজ্জিন দেলোয়ার হোসেন এ সময় বিদ্যুতের লাইন পরিবর্তন করতে গেলে স্ফুলিঙ্গ হয়। এ সময় দরজা-জানালা বন্ধ থাকায় মসজিদে জমে থাকা গ্যাসের কারণে আগুন ধরে যায়। এতে মসজিদের ভেতরে থাকা মুসল্লিদের শরীরে আগুন ধরে যায়। এছাড়া মসজিদটি যেখানে নির্মাণ করা হয়েছে সেই রাস্তাটি অনেক সরু এবং নিচু এলাকা হওয়ায় দগ্ধ ও হতাহতের সংখ্যা বেড়েছে বলেও তদন্তে বলা হয়।

৩১ ডিসেম্বর ২০২০ সালে ২৯ জনের বিরুদ্ধে চার্জশিট প্রদান করা হয়। ১৭ জানুয়ারি ২০২১ সালে আত্মসমর্পণের পর ২২ জন আসামিকে জামিন দেয়া হয়।

তথ্যসূত্র 

২০২০-এ বাংলাদেশে বিপর্যয়
২০২০-এ বাংলাদেশ
বাংলাদেশে অগ্নিকাণ্ড
বাংলাদেশে বিস্ফোরণ
নারায়ণগঞ্জ
ধর্মীয় ভবন এবং স্থাপনার বিপর্যয়
নারায়ণগঞ্জ সদর উপজেলা
২০২০-এর বিস্ফোরণ
কলিন স্টুয়ার্ট

কলিন এলসওয়ার্থ লরি স্টুয়ার্ট (; জন্ম: ২৮ সেপ্টেম্বর, ১৯৭৩) জর্জটাউন এলাকায় জন্মগ্রহণকারী গায়ানীয় বংশোদ্ভূত রেফারি ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কলিন স্টুয়ার্ট।

খেলোয়াড়ী জীবন 
১৯৯৪-৯৫ মৌসুম থেকে ২০০২-০৩ মৌসুম পর্যন্ত কলিন স্টুয়ার্টের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান কলিন স্টুয়ার্ট ছয় টেস্টে অংশ নিয়ে ৩.৪২ গড়ে রান তুলেছেন। এছাড়াও, ডানহাতে মিডিয়াম-ফাস্ট বোলিং করে ৩১.৩৯ গড়ে বিশ উইকেট সংগ্রহ করতে পেরেছেন।

সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন কলিন স্টুয়ার্ট। ২৬ ডিসেম্বর, ২০০০ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

টেস্ট ক্রিকেটের ইতিহাসের অনাকাঙ্খিত একমাত্র ঘটনার সাথে স্বীয় নামকে যুক্ত করেছেন তিনি। এক ওভার সম্পন্ন করতে ব্যবহৃত তিনজন বোলারের অন্যতম ছিলেন। ২০০১ সালে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে খেলাকালীন এ ঘটনা ঘটে। নিজস্ব তৃতীয় ওভারে মারভিন ডিলন দুই বল করে পেটের ব্যথায় আক্রান্ত হলে খেলা থেকে সড়ে আসেন। কলিন স্টুয়ার্ট তার স্থলে বোলিংয়ে নামেন। তার প্রথম তিন বলের দুইটি উঁচুমানের দ্রুতগতিসম্পন্ন ফুল-টস বোলিং করলে আম্পায়ার জন হ্যাম্পশায়ার শ্রীলঙ্কার ইনিংসে তাকে বোলিং করা থেকে বিরত রাখেন। এরপর, ক্রিস গেইল শেষ তিন বল করে ওভার শেষ করেন।

পরিসংখ্যান

তথ্যসূত্র

আরও দেখুন 
 রবিন বাইনো
 মহেন্দ্র নাগামুতু
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৭৩-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
গায়ানি ক্রিকেটার
গায়ানার ক্রিকেটার
জর্জটাউনের (গায়ানা) ক্রীড়াবিদ